KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2013. szeptember 18-i ülésére)

TÁRGY: 
A SPORT-AKTUAL KERESKEDELMI KFT. (6200 KISKŐRÖS, MÉSZÁROS L. U. 11.) AJÁNDÉKOZÁSA

A Sport-Aktual Kereskedelmi Kft. (székhely: Kiskőrös, Mészáros L. u. 11.) tulajdonát képezi a Kiskőrös belterületi 1484. hrsz-on nyilvántartott ingatlan.

A nevezett ingatlan és a Kiskőrös belterületi 1483., 1486/1., 1486/2., 1487. hrsz-ú ingatlanok telekhatár-rendezése érdekében változási vázrajzot készített a Kőrösi Földmérő Iroda kft.
A telekalakítás nem ellentétes Kiskőrös Város Önkormányzat Képviselő-testületének a szabályozási terv és a helyi építési szabályzat elfogadásáról szóló 15/2005. (VII.28.) számú önkormányzati rendeletében foglaltakkal, amely az érintett területet a Vt-8​* jelű „településközpont vegyes terület” övezetébe sorolta. A telek-határrendezés után a kialakult telekméret megfelel a rendezési terv előírásainak.
A telekalakítás eredményeként az önkormányzati tulajdonú, Kiskőrös belterületi 1483. hrsz-on nyilvántartott, közterület megjelölésű (természetben: Szent István utca) ingatlan 115 m2-tel növekszik.
A Sport-Aktual Kereskedelmi Kft. az említett ingatlanok tekintetében jogerős telekalakítási engedéllyel rendelkezik, a változási vázrajz és az eljárás költségeit maga viselte.
A Sport-Aktual Kereskedelmi Kft. a Településrendezési Tervben szereplő útszélesség biztosítása érdekében, ingyenesen az Önkormányzat részére szeretné ajándékozni, kizárólag közterület céljára az ingatlan jelen határozat-tervezet mellékletét képező 8-26/2013. munkaszámon nyilvántartott változási vázrajzban feltüntetett 115 m2 nagyságú részét.

Javasolom, hogy a Képviselő-testület a Sport-Aktual Kereskedelmi Kft. ingyenes felajánlását (ajándékát) fogadja el.
Kiskőrös, 2013. szeptember 06.

Domonyi László sk.


polgármester

HATÁROZAT-TERVEZET          

1. A Képviselő-testület a Sport-Aktual Kereskedelmi Kft. (székhely: Kiskőrös, Mészáros L. u. 11.) tulajdonában lévő, Kiskőrös belterületi 1484. hrsz-on nyilvántartott ingatlannak a határozat-tervezet mellékletét képező 8-26/2013. munkaszámon nyilvántartott változási vázrajzban feltüntetett 115 m2 nagyságú részének Kiskőrös Város Önkormányzata javára, közterület céljára tett ingyenes felajánlását (ajándékát) köszönettel elfogadja, egyidejűleg a telekhatár-rendezéshez a 8-26/2013. munkaszámon nyilvántartott záradékolt változási vázrajzban rögzített módon hozzájárul. A telekalakítás eredményeként az önkormányzati tulajdonú Kiskőrös belterületi 1483. hrsz-on nyilvántartott közterület megjelölésű ingatlan 115 m2-tel növekszik.

2. A Képviselő-testület felhatalmazza a polgármestert az ajándékozási szerződés megkötésére.

